
Guglielmo Marconi fotókiállítás a Postamúzeumban 


A rádió felfedezésének 100. évfordulója alkalmából, 1995-ben világszerte megemlékező 
rendezvénysorozat indult el, amelyhez több ország — Nagy-Britannia, Németország, 
Franciaország, Olaszország, Oroszország — kapcsolódott. E megemlékezések keretében a 
Guglielmo Marconi Alapítvány egy centenáriumi kiállítást rendezett, amely képeiből az 
olasz Külügyminisztérium támogatásával egy vándorkiállítás is készült Ezt a fotókiállí- 
tást fogadta — Bécs után, Bukarest előtt — 1995. november 3 és 15 között múzeumunk. 

A kiállítás hat — fényképekkel illusztrált — tablóját végigkísérve, megismerhetjük 
Guglielmo Marconi (1874—1937) olasz fizikus és feltaláló munkásságát, életének főbb 
állomásait. Megtudjuk, hogy Marconi fiatal fizikusként a Heinrich Hertz által leírt elekt- 
romágneses hullámokkal kísérletezve találta fel a szikratávírót 1895-ben, és később Hertz, 
Marconi, Alexander Meissner és mások kísérletei tették lehetővé a drótnélküli rádió ki- 
építését. 

Guglielmo Marconi Bolognában Giuseppe és Annie Jameson fiaként született 1874. 
április 25-én. A Marconi család vidéki háza, a Pontecchioban lévő , Griffone Villa" nagy 
szerepet kapott a tudós életében. 
1893 és 1895 között — még nagyon 
fiatalon — a villa második emeleti, 
laboratóriumnak használt szobájá- 
ban végezte a vezeték nélküli táv- 
közlés első kísérleteit. Az itt meg- 
valósított kezdetleges, kohéreres 
vevőkészülékkel 1895 tavaszán bo- 
nyolította le az első közvetítéseket, 
és a villa közelében elterülő Celes- 
tini-domb volt az első rádióhullám- 
mal leküzdött akadály. 

Marconi a Griffone Villában 
folytatott kísérletek után, 1896 feb- 
ruárjában Angliába utazott édesany- 
ja, az ír származású Annie Jameson 
sugallatára, aki a kísérletek ered- 
ményeit látva, elhatározta, Nagy- 
Britanniában keres segítséget fia 
számára, hogy találmányai méltó 
elismerésben részesüljenek. Miután 
Marconi elnyeri William Preece, a i 
londoni Post Office igazgatójának Guglielmo Marconi 

támogatását, egy sor gyakorlati bemutatót tartott. 1896. június 2-án pedig beadta a felfe- 
dezéseire vonatkozó végleges szabadalmi kérelmét a brit szabadalmi hivatalhoz, melyre 
1897. július 2-án kapta meg első — 12039. számú — szabadalmát. 

1896. július 27-én Marconi 1 mérföldes távolságú összeköttetést hozott létre, szep- 
temberben technikai és katonai személyiségek jelenlétében Salisburyban tartott bemuta- 
tót. Az 1897 márciusában vég- 
rehajtott kísérletek során már 4 
mérföldnyi távolságra sikerült 
közvetítenie. Újabb kísérleteit 
még ez év májusában a Bristoli 
Csatornán keresztül végezte. 

Az olasz Tengerészetügyi 
Minisztérium azonnal felismer- 
te Marconi felfedezésének fon- 
tosságát a hajózók biztonsága 
érdekében. Ezért 1897 júniusá- 
ban meghívta, tartson egy be- 
mutató-sorozatot Olaszország- 
ban is. Marconi a bemutatóhoz 
a La Spezia-i Hadihajógyár 
Molo San Bartolomeo elektrotechnikai laboratóriumában a közvetítőállomást építette ki, 
a S. Martino nevű páncélos hadihajó fedélzetére pedig a vevőállomást. 

A bemutató eredményei arra indították az olasz haditengerészetet, hogy saját elektro- 
technikai laboratóriumában létesítsen egy részleget a vezeték nélküli távközlésnek Marconi 
vezetésével, aki lemondott minden szabadalmi jogáról. Ekkor az Arzenál elektortechni- 
kai laboratóriumnál tanulmányozta és tervezte saját készülékeit. A klasszikus R. Marina 
típusú adóállomásnál a milánói Balzarini cég szikrainduktorát alkalmazta (1898). 

A tabló fotóin láthattunk egy kétgömbös szikraközt olajfürdőben, melyet a Haditenge- 
részet használt; a San Bartolomeo-típusú vevőkészüléket, elektromágneses hullámok vé- 
telére szolgáló detektorral (1898); és az első, 1900 áprilisában Gorgona-szigetén üzembe 
lépett rádiótelegráfiai állomást. 

A vezeték nélküli távközlés az egész világon felkeltette az ipar érdeklődését. 1897. 
július 20-án, 100 000 font sterlinges tőkével, megalakult a , Wireless Telegraph and 
Signal Co. Ltd.", Marconi szabadalmainak hasznosítására. Eközben Olaszországból vissza- 
térve Angliába, Marconi tovább folytatta kísérleteit. 

A Marconi s cég 1898 elején Wight-szigetén, Alum Bayban állította fel az első állandó 
székhelyű állomását, a 23 km-re lévő Bournemouth-szal való összeköttetés biztosítására. 
Később ezt a távolságot 29 km-rel sikerül növelni, amikor a bournemouthi állomást Polle- 
ba helyezték át. 

1898. június 20. és 22. között Marconi rádiótávírón bemutatta az első sajtószolgálta- 
tást. A , Flying Huntress" hajón elhelyezett adón keresztül a dublini , Daily Express" na- 
pilap szerkesztőségével lépett érintkezésbe. Így közvetítették a kingstowni vitorlásver- 
seny minden részletét. A képeken a vitorlásverseny időtartama alatt alkalmazott adó- és 
vevőberendezést is láthattuk. 


Kétgömbös szikraköz olajfürdőben 

A Wight szigetével való állandó összeköttetést biztosító poole-i állomás felavatása 1898. 
június 3-án történt. Miután létrejött az összeköttetés a kingstowni vitorlásversennyel, 
valamint a királyi jacht és Osborne House között, a rákövetkező nyáron Marconi újabb 
kísérleti összeköttetéseket hozott létre a Havon Hotelnél felállított poole-i állomást fel- 
használva. 

A távközléstörténet rendkívüli jelentőségű eseménye volt — a La Manche-csatornát 
átívelő — az angliai South Forelandon és a francia Wimereux-n létesített állomások között 
létrejött összeköttetés. 

1899 szeptemberében, az angol és francia tudományos akadémia üléstermei között 
hoztak létre összeköttetést, diplomáciai jegyzékváltás céljából. A doveri állomást a könyv- 
tárnál állították fel, az antennát pedig a Town Hall-on. 

Miközben folytatódnak a rádiótávközlő szolgáltatás gyakorlati jelentőségét előtérbe 
helyező bemutatók, a Marconi cég 1900-ban egy rádiótávközlési szakembereket képző 
iskolát hozott létre. 

A szikratávírók széles sugárzási spektruma miatt a vezeték nélküli távírókészülékek ki 
voltak téve az interferenciáknak, zavarásoknak. Marconi kidolgozott egy módszert a be- 
hangolásra, amellyel az állomások egymás között feloszthatták a frekvenciasávokat. Pa- 
ritás esetén a készülékek nagyobb távolságot képesek áthidalni. 1900. április 26-án adták 
ki Marconinak a 7777. számú szabadalmat, a hangolt, vezeték nélküli távírásra, amelyen 
1898 óta dolgozott. 

A La Manche-csatornát átívelő összeköttetés bemutatása után, 1901 áprilisában a francia 
kormány felkérte Marconit a Franciaország és Korzika közötti, vezeték nélküli összeköt- 
tetés kiépítésére. 


A megnyitó percei 

Ez érlelte meg Marconiban azt az elképzelést, hogy összeköttetést hozzon létre Amerika 
és Európa között. A kiválasztott európai hely Poldhu volt Cronwallban, ahol Marconi az 
első rádiótávközlési adóállomást 1900 októberében hozta létre. 

Az első, óceánon túli jelet 1901. december 12-én a newfoundlandi St. John"s-ban vet- 
ték. Az antenna egy rézvezeték volt, melyet egy papírsárkány tartott és a vevőállomást 
egy signal hill-i épület belsejében helyezték el. 

Az olasz haditengerészet Marconi rendelkezésére bocsátotta a , Carlo Alberto" nevű 
hadihajót, hogy két rádiótávközlési kampányt hajtson végre, melyek közül az elsőn, 1902 
júniusa és júliusa között, Észak-Európa tengerein Olaszország királya találkozott az orosz 
cárral és Marconi Popovval. Az első kampányhoz a hadihajót a Marconi cég rádiótávközlési 
berendezéseivel szerelték fel, melyet egy nagy, két árboc közé kifeszített legyezőantenná- 
hoz kötöttek (1902. június 26.). 

Railey és Rutheford korábbi kutatásaiból kiindulva Marconi létrehozta a mágneses 
detektort, mely 1902-ben a Carlo Alberto hajó fedélzetén lehetővé tette a nagytávolságú 
akusztikusfüllel való vételt. A kettős lehallgatású mágneses detektort a , Marconi"s Wireless 
Telegraph Co" valósította meg. A kettős lehallgatás két szakembernek tette lehetővé, hogy 
jelzéseket kapjanak egymástól függetlenül, így módjukban állt a hibák jelenlétét megál- 
lapítani. Ez a szerkezet összeköttetésben állt a Marconi-Franklin-típusú rezgőkörrel és 
használatos volt egészen az elektromos vezetékes vevőkészülékek megjelenéséig. 

Miután a , Carlo Alberto" hajó pozitív eredményekkel visszatért első útjáról, elindult 
Észak-Amerika felé, hogy megpróbáljon óceánon túli kapcsolatot létrehozni Amerika és 
Európa között. Majd 1902 novemberében, miután a glace bay-i rádiótávközlési állomás 
beállítása befejeződött, Marconi megvált a Carlo Alberto hadihajótól. 

Kanadában — Glace Bay-ban — hozták létre az új állomást, hogy összeköttetésben 
legyenek Európával. 1902 decemberétől az öreg kontinens, Marconi érdemeinek köszön- 
hetően érintkezhetett az újvilággal. Az Amerikai Egyesült Államok is elhatározta, hogy 
egy ugyanilyen berendezést létesít Cape Cod-ban. A Marconi-féle mágneses detektor, 
melyet itt is alkalmaztak, legyőzte a már elévült kohérert. 

1902. november 29-én Marconi megkapta a november 30-án küldött táviratot Poldhuból 
— nyilvánvalóan az időeltolódás miatt —, mely a Glace Bay-ből leadott jelek kiváló vételé- 
ről szólt. 

A centenáriumi képsorok segítségével csak részleteket ismerhettünk meg Marconi éle- 
téből. A teljes Marconi hagyaték megőrzésére és ápolására létrehozott Guglielmo Marconi 
Alapítvány ma a Griffone Villában működik, ahol állandó kiállítás mutatja be a feltaláló 
életét, tudományos tevékenységét és a kísérleteihez használt eszközöket, tárgyakat. 
A villa előtt kialakított mauzóleumban az 1937. július 19-én elhunyt feltaláló hamvai 
pihennek. 

